भोपाल. इंडिगो एयर लाइन्स द्वारा भोपाल से चार नई फ्लाइट्स शुरू की जा रही हैं। दिसंबर के पहले सप्ताह से भोपाल से अहमदाबाद, नागपुर, दिल्ली व मुंबई के लिए यह फ्लाइट्स शुरू की जाएंगी। एयरपोर्ट डायरेक्टर आकाश दीप माथुर ने बताया कि संभवत: 4 दिसंबर से इंडिगो की नई फ्लाइट को एक-एक कर शुरू किया जाएगा। इन फ्लाइट्स के शुरू होने से भोपाल से दिल्ली व मुंबई के किराए में 20 फीसदी तक की कमी आ सकेगी। आम दिनों में भोपाल से अहमदाबाद के लिए ट्रेन की हर श्रेणी में वेटिंग बनी रहती है। एसी श्रेणी में हर दिन अहमदाबाद के लिए 50 से ज्यादा यात्री रवाना होते हैं। इसी तरह नागपुर के लिए यात्रियों की संख्या 100 से ज्यादा रहती है। जबकि दिल्ली-मुंबई के लिए वर्तमान में संचालित जेट व एअर इंडिया की फ्लाइट्स फुल रहती हैं। दोनों शहरों के लिए किराया 12 से 15 हजार रुपए तक पहुंच जाता है।